สรุปภาวะตลาดหุ้นต่างประเทศ
สรุปภาวะตลาดหุ้นต่างประเทศประจำวันที่ 9 พ.ย. 2561
12 พ.ย. 2561

ดัชนีดาวโจนส์ตลาดหุ้นนิวยอร์กปิดปรับตัวลดลงเมื่อวันศุกร์ (9 พ.ย.) เนื่องจากนักลงทุนกังวลว่าการทรุดตัวของราคาน้ำมันจะเป็นการบ่งชี้ถึงการชะลอตัวของเศรษฐกิจโลก นอกจากนี้ ตลาดยังวิตกกังวลเกี่ยวกับการปรับขึ้นอัตราดอกเบี้ยของธนาคารกลางสหรัฐ (เฟด)
ดัชนีเฉลี่ยอุตสาหกรรมดาวโจนส์ร่วงลง 201.92 จุด หรือ 0.77% ปิดที่ 25,989.30 จุด ดัชนี S&amp;P 500 อ่อนตัวลง 25.82 จุด หรือ 0.92% ปิดที่ 2,781.01 จุด และดัชนี Nasdaq ลดลง 123.98 จุด หรือ 1.65% ปิดที่ 7,406.90 จุด
 
ตลาดหุ้นยุโรปปิดปรับตัวลดลงเมื่อวันศุกร์ (9 พ.ย.) เนื่องจากนักลงทุนวิตกกังวลเกี่ยวกับผลประกอบการของบริษัทจดทะเบียน รวมถึงการที่ธนาคารกลางสหรัฐ (เฟด) ส่งสัญญาณปรับขึ้นอัตราดอกเบี้ยในเดือนหน้า
ดัชนี Stoxx Europe 600 ปรับตัวลง 0.4% ปิดที่ 365.74 จุด
ดัชนี CAC-40 ตลาดหุ้นฝรั่งเศสปิดที่ 5,106.75 จุด ลดลง 24.70 จุด หรือ 0.48% ดัชนี FTSE 100 ตลาดหุ้นลอนดอนปิดที่ 7,105.34 จุด ลดลง 35.34 จุด หรือ 0.49% ดัชนี DAX ตลาดหุ้นเยอรมันปิดที่ 11,529.16 จุด ขยับขึ้นแค่ 1.84 จุด หรือ 0.02%
 
ตลาดหุ้นลอนดอนปิดปรับตัวลดลงเมื่อวันศุกร์ (9 พ.ย.) เนื่องจากนักลงทุนวิตกเกี่ยวกับการที่ธนาคารกลางสหรัฐ (เฟด) ส่งสัญญาณปรับขึ้นอัตราดอกเบี้ยในเดือนหน้า ซึ่งปัจจัยดังกล่าวได้บดบังข้อมูลเศรษฐกิจที่แข็งแกร่งของอังกฤษ
ดัชนี FTSE 100 ตลาดหุ้นลอนดอนลดลง 35.34 จุด หรือ 0.49% ปิดที่ 7,105.34 จุด
 
สัญญาทองคำตลาดนิวยอร์กปิดลบเมื่อวันศุกร์ (9 พ.ย.) เนื่องจากได้รับปัจจัยกดดันจากสกุลเงินดอลลาร์ที่แข็งค่าเมื่อเทียบกับสกุลเงินหลักๆ โดยดอลลาร์ที่แข็งค่าขึ้นจะลดความน่าดึงดูดของทองคำ เพราะทำให้สัญญาทองมีราคาแพงขึ้นสำหรับผู้ถือครองเงินสกุลอื่น
สัญญาทองคำตลาด COMEX (Commodity Exchange) ส่งมอบเดือนธ.ค. ร่วงลง 16.50 ดอลลาร์ หรือ 1.35% ปิดที่ 1,208.60 ดอลลาร์/ออนซ์
สัญญาโลหะเงินส่งมอบเดือนธ.ค. ลดลง 28.30 เซนต์ หรือ 1.96% ปิดที่ 14.14 ดอลลาร์/ออนซ์
สัญญาพลาตินัมส่งมอบเดือนม.ค. ลดลง 14.3 ดอลลาร์ หรือ 1.64% ปิดที่ 856.00 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลดลงติดต่อกันเป็นวันที่ 10 เมื่อวันศุกร์ (9 พ.ย.) ซึ่งถือว่าลดลงต่อเนื่องยาวนานที่สุดในรอบ 34 ปี ขณะที่ตลาดน้ำมันสหรัฐเข้าสู่ “ภาวะหมี” ท่ามกลางความวิตกกังวลเกี่ยวกับภาวะน้ำมันล้นตลาดและอุปสงค์น้ำมันที่หดตัวลง
สัญญาน้ำมันดิบ WTI ส่งมอบเดือนธ.ค. ลดลง 48 เซนต์ หรือ 0.8% ปิดที่ 60.19 ดอลลาร์/บาร์เรล
สัญญาน้ำมันดิบเบรนท์ส่งมอบเดือนม.ค. ลดลง 47 เซนต์ หรือ 0.7% ปิดที่ 70.18 ดอลลาร์/บาร์เรล
 
สกุลเงินดอลลาร์สหรัฐแข็งค่าขึ้นเมื่อเทียบกับสกุลเงินยูโรและปอนด์ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (9 พ.ย.) หลังจากธนาคารกลางสหรัฐ (เฟด) มีมติคงอัตราดอกเบี้ยในการประชุมเมื่อวันพฤหัสบดี พร้อมกับส่งสัญญาณปรับขึ้นอัตราดอกเบี้ยในเดือนธ.ค.
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1335 ดอลลาร์ จาก 1.1356 ดอลลาร์ ขณะที่เงินปอนด์ก็อ่อนค่าลงแตะ 1.2975 ดอลลาร์ จาก 1.3049 ดอลลาร์ และดอลลาร์ออสเตรเลียลดลงสู่ระดับ 0.7226 ดอลลาร์ จาก 0.7249 ดอลลาร์
ดอลลาร์อ่อนค่าเทียบเยนที่ระดับ 113.80 เยน จาก 113.98 เยน และอ่อนค่าเทียบฟรังก์สวิสที่ 1.0055 ฟรังก์ จาก 1.0068 ฟรังก์
 